

Nordmenn elsker tulipaner

**Vinteren er lang og mørk i Norge, og derfor elsker vi alt som gir en forsmak av vår. Friske, fargerike tulipaner er en av sesongens store favoritter.**

De siste årene har det kommet mange nye og litt mer eksklusive tulipanvarianter, som er et spennende tilskudd i tulipanfamilien. Fylte tulipaner, frynsetulipaner, papegøyetulipaner, franske tulipaner og trompet tulipaner, er noen av de ekstra dekorative sortene som er tilgjengelig i løpet av våren.

Tulipaner finnes i et vell av farger, så alle har muligheten til å finne sin yndlingsfarge. En miks av mange farger, enten ton i ton eller i hele fargespekteret, er den reneste energibomben på stuebordet.

**Vakre kombinasjoner**

For en ekstra vakker og fyldig tulipanbukett er det lekkert å kombinere med grener, som vårlige gåsunger eller blomstrende kirsebær- og ferskengrener. Duftene grønne eucalyptusblader er en annen favorittkombinasjon, eller hvorfor ikke velge en annen av vårens favoritter, ranunkler.

**Stelletips for tulipaner**

* Gjør klar en ren vase med kaldt vann.
* Kutt stilkene rett over med en skarp kniv og sette de i vasen.
* Hvis du bruker for mye vann vil tulipanene vokse seg veldig lange, så du bør heller etterfylle vann ofte.
* Bruk alltid løkblomstnæring i vannet for flottere blomster, bakteriefritt vann og lengre holdbarhet.
* Setter du tulipanene kaldt om natten vil de vare lenger.

Våre vakre tulipanbilder er stylet av Kirsten Visdal og fotografert av Ragnar Hartvik.

[Flere bilder finner du i vår mediebank.](https://mediebank.mestergronn.no/)